《别顾太史开雍时册封周藩取道回吴》
明代·袁中道

细雨沾长道，垂条湿去旌。
时平天使贵，官泠客装轻。
泛月来沙海，踏花渡柳城。
风尘还着眼，亦自有侯嬴。

作者简介：（1570—1623）明荆州府公安人，字小修。袁宏道弟。初随兄宦游京师，交四方名士。万历四十四年进士。官至南京吏部郎中。与兄袁宗道、袁宏道并称三袁，为“公安派”代表作家。有《珂雪斋集》。